**МОЛИТВА ВО ВРЕМЯ ЭПИДЕМИИ**

Владыко, Господи Боже наш, призри милостивно с высоты святыя славы Твоея на молитву нас, грешных и недостойных рабов Твоих, бесчисленными грехами и беззакониями нашими Твою благость прогневавших, и милосердие Твое удаливших.

Не вниди в суд с рабами Твоими, но отврати страшный гнев Твой, праведно на нас движимый, укроти губительное наказание, удали страшный меч Твой, невидимо нас поражающий. Пощади нас, грешных и недостойных рабов Твоих, и не обрекай на смерть души наша, ибо мы знаем своя прегрешения и с сокрушенным сердцем, и со слезами к Тебе, Милосердному Богу нашему в покаянии припадаем и прощение согрешениям нашим подати просим.

Владыко, Вседержителю, Врачу душ и телес наших, смиряяй и возносяй, наказуяй и паки исцеляяй, простри мышцу Твою исполнену милости и милосердия, и исцели болящих, запрети духу немощи, отжени всякую болезнь на нас движимую, прости нам всякое согрешение, вольное же и невольное, и спаси души наша, яко Благ и Человеколюбец. Аминь.